Shqipëri, turizmi në spirale të rrezikshme 
Ekspertët thonë se rigritja e kësaj dege të rëndëishme për ekonominë e vendit do të jetë mjaft e vështirë. 
Turizmi në Shqipëri ka hyrë në një spirale krize që prej tërmetit të nëntorit të vitit të kaluar. Kriza e koronavirusit i shtoi edhe me tej problemet pasi kufizimi i lëvizjes së njerëzve dhe kapitaleve ka sjellë paralizim të këtij sektori. Ekspertët i sugjerojnë qeverisë hapje të shpejtë të kufijve tokësorë, për tju dhënë mundësi shqiptarëve përtej kufirit, të shfrytëzojnë bregdetin shqiptar, si dhe promovim të turizmit malor, agroturizmit etj. Zyrtarët besojnë se fillimi i qershorit do të pasohet me fluturimet e para me turistë nga vendet e europës lindore. Por të gjithë janë në një mendje se ringritja do të jetë mjaft e vështirë. Materiali u përgatit për "Zërin e Amerikës" nga gazetarja Mimoza Picari. Sektori i turizmit në Shqipëri me një ndikim prej 26.2% në prodhimin e brendshëm bruto, bashkë më sektorët që varen prej tij, ka marrë një goditje të fortë nga dy kriza të njëpasnjëshme, tërmeti i 26 nëntorit të vitit të kaluar dhe pandemia e shkaktuar nga infeksioni Kovid 19. Ekspertë dhe përfaqësues të kësaj industrie thonë se ringritja do të jetë e vështirë pasi është e re dhe sapo kishte hyrë në hartën botërore. E megjithatë ata mendojnë se faza e zymtë kaloi. shprehet Enver Mehmeti, President i Shoqatës Shqiptare të Turizmit. Zyrtarët e qeverisë thonë se ka konsensus me operatorët turistik në përpjekje për të kuptuar vështirësitë e situatës dhe se të gjitha energjitë janë përqendruar për hapjen e sezonit, na varësi edhe të ecurisë së krizës së Koronavirusit. thotë Blendi Klosi, Minstër i Turizmit dhe Mjedisit. Gazetarë të angazhuar në çështjet e turizmit thonë se turizimi duhet orientuar drejt levizjeve mes fqinjëve, pasi mendohet se çelja e kufijve tokësor do t’i paraprijë atyre ajror pasi fluturimet do të varen edhe nga vendimarrjet europiane. shprehet Flora Xhemani Baba, gazetare për çështjet e turizmit. Ministri i Turizmit dhe Mjedisit Blendi Klosi mendon se mbështetja bazë për turizimin do të jenë flukset e pushuesve shqiptarë nga Kosova, Maqedonia, Mali i Zi, Greqia, duke e konsideruar Shqipërinë si një treg mjaft konkurues në lidhje me çmimet, në raport me vendet e rajonit. thotë Blendi Klosi, Ministër i Turizmit dhe Mjedisit. Eskpertë të fushës së turizmit vlerësojnë se edhe turizmi, malor, kulturor, agroturizmi etj, kanë marrë hov vitet e fundit duke e bërë Shqipërinë pjesë të tureve rajonale. Anila Çollaku që administron një bujtinë në Tepelenë thotë se pas rritjes së kërkesës vitet e fundit vendosi të rrisë investimet dhe se kriza i ka dhënë goditje, pasi prenotimet janë anuluar. thotë Anila Çollaku, administratore Bujtinës “Lord Bajron” në Tepelenë. Zyrtarët thonë se agroturizmi dhe turizmi ka marrë mbështetje me lehtësimin dhe heqjen e disa taksave, qëndrore dhe lokale, ndërsa shton se sivjet po i kushtohet rëndësi krijimit të destinacioneve të tjera përveç detit. E megjithatë ekspertët janë skeptikë për nismat e qeverisë shprehet Flora Xhemani Baba, gazetare për çështjet e turizmit. peratorët turistik e shohin kapërcimin e krizës përtej sektorit, në qarkullimin e parave në ekonomi. shprehet Enver Mehmeti, Prsident i Shoqatës Shqiptare të Turizmit. Sektori i turizimit shihet nga ekspertët si një mundësi e mirë për rritjen e të ardhurave në ekonomi, e cila pas goditjes nga tërmeti i nëntorit dhe krizës së Kovid 19 tregoi që është krejt e brishtë. Kriza goditi ekonominë familjare si dhe ka kufizuar ndjeshëm levizjen e njerëzve që eshte thelbi i turizimit, duke vënë kështu në pikpyetje një ringritje të shpejtë të këtij sektori.